钦定古今图书集成/明伦汇编/宫闱典/第035卷 > 文成帝李皇后
## 钦定古今图书集成/明伦汇编/宫闱典/第035卷 > 文成帝李皇后

按《魏书后妃传》：“文成元皇后李氏，梁国蒙县人，母顿
丘王峻之妹也。后之生也，有异于常。父方叔恒言此
女当大贵。及长，姿质美丽。世祖南征，永昌王仁出寿
春，军至后宅，因得后。及仁镇长安，遇事诛，后与其家
人送平城宫。高宗登白楼望见，美之，谓左右曰：‘此妇
人佳乎’？左右咸曰：‘然’。乃下台。后得幸于斋库中，遂有”
娠。常太后后问后，后云：“为帝所幸，乃有娠。”时守库者
亦私书壁记之，别加验问，皆相符同。及生显祖，拜贵
人。太安二年，太后令依故事，令后具条记在南兄弟，
及引所结宗兄洪之，悉以付托。临诀，每一称兄弟，辄
拊胸恸泣，遂薨。后谥曰元皇后，葬金陵，配飨太庙。